Corona Case: देश में कोरोना के मामलों में कमी, 24 घंटे में 58 हजार से अधिक मामले, 657 लोगों की मौत
देश में कोरोना के मामलों में कमी देखी जा रही है। पिछले 24 घंटों में देश में कोरोना के 58,077 नए मामले आए। 24 घंटे के दौरान कोरोना से  1,50,407 लोग रिकवर हुए और 657 लोगों की कोरोना से मौत हुई।
Corona Case: देश में कोरोना के मामलों में कमी देखी जा रही है। पिछले 24 घंटों में देश में कोरोना के 58,077 नए मामले आए। 24 घंटे के दौरान कोरोना से  1,50,407 लोग रिकवर हुए और 657 लोगों की कोरोना से मौत हुई। अब तक देश में कोरोना के कुल मामलों की संख्या 4,25,36,137 तक जा पहुंची है। वहीं देश में इस समय 6 लाख 97,802 सक्रिय मामले हैं। अब तक कुल रिकवरी 4 करोड़ 13 लाख 31,158 हो चुकी है। जबकि अब तक कोरोना से देश में होने वाली मौतों की कुल संख्या 5 लाख 07,177 पहुंच गई है। जहां देश में कोरोना के मरीजों की संख्या में कमी देखी जा रही है। वहीं लगातार वैक्सीनेशन महाभियान के चलते अब तक देश में कुल वैक्सीनेशन 171 करोड़ 79 लाख 51 हजार 432 लोगों का हो चुका है। वहीं दैनिक पॉजिटिविटी रेट की बात की जा तो यह पांच प्रतिशत से भी कम पर आ चुकी है। अभी दैनिक पॉजिटिविटी रेट 3.89% पर आ गई है।जानिए राज्यों में कोरोना की क्या है स्थितितमिलानाडु, ​असम, मिजोरम और बंगाल के हालाततमिलनाडु में पिछले 24 घंटों के दौरान कोरोना वायरस के 3,592 नए मामले सामने आए। इस अवधि के दौरान 14,182 मरीज़ ठीक हुए और 25 मरीज़ों की मौत हुई है। असम में कोरोना के 294 नए मामले सामने आए हैं। इस दौरान 903 मरीज़ डिस्चार्ज हुए और 5 मरीज़ों की मौत हुई है। यहां अब सक्रिय मामलों की संख्या 4,421 है। पश्चिम बंगाल में पिछले 24 घंटे में कोविड के 817 नए मामले आए। इस दौरान 1,381 लोग डिस्चार्ज हुए हैं और 26 लोगों की मृत्यु हुई है। मिज़ोरम में कोरोना वायरस के 1,641 नए मामले सामने आए और कोरोना से 1 व्यक्ति की मौत हुई है।मुंबई: 95 फीसदी बेड खालीमुंबई में भी कोरोना के मामलों में कमी देखी जा रही है। जंबो कोविड सेंटर और टीकाकरण केंद्र, मुंबई के डीन डॉ. राजेश डेयर के अनुसार पिछले 3 हफ्तों से कोरोना के मामले कम आ रहे हैं और BKC में मुश्किल से एक या दो कोरोना के मरीज़ आ रहे हैं, 95% बेड खाली हैं। ऐसे ही मामले कम आते रहे तो सामान्य स्थिति आने में देर नहीं लगेगी।दिल्ली में संक्रमण की दर 2 फीसदी के आसपास पहुंचीदिल्ली में बृहस्पतिवार को कोविड-19 के 1,104 नए मामले सामने आए। जबकि 12 लोगों की संक्रमण से मौत हुई है। शहर के स्वास्थ्य विभाग के अनुसार, संक्रमण की दर 2.09 प्रतिशत रही। साथ ही राष्ट्रीय राजधानी में कुल 18,48,619 लोगों के संक्रमित होने और संक्रमण से 26,035 लोगों के मरने की पुष्टि हुई है। दिल्ली में बुधवार को कोविड के 1,317 नये मामले आए थे, संक्रमण की दर 2.11 फीसदी दर्ज की गई थी, जबकि संक्रमण से 13 लोगों की मौत हुई थी। मंगलवार को राष्ट्रीय राजधानी में संकम्रण के 1,114 नए मामले आए थे, संक्रमण की दर 2.28 फीसदी दर्ज की गई थी जबकि कोविड से 12 लोगों की मौत हुई थी।